Sedaciją atlieka gydytojas anesteziologas. Jis parenka jums tinkamus vaistus, atsižvelgdamas į jūsų konkrečią situaciją, todėl labai svarbu teisingai atsakyti į visus klausimus, kuriuos jums gydytojas užduos apie amžių, svorį, turimas ligas, alergijas, vartojamus vaistus. Visos odontologinės procedūros metu anesteziologas prižiūri pacientą, kad sedacija veiktų sklandžiai ir pacientas jaustųsi gerai. Specialistas seka širdies ritmą, pulsą, deguonies kiekį kraujyje ir kitus svarbius parametrus.